Diari Oficial de la Generalitat Valenciana


Sumari del DOGV 8697, del 13-12-2019 (2019/11253)

RESOLUCIÓ de 3 de desembre de 2019, del conseller de Política Territorial, Obres Públiques i Mobilitat i president del Consell Rector de l'Institut Cartogràfic Valencià, per la qual s'adjudica el XII Premi de Cartografia i Territori Pare Tosca.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8697

Data del DOGV
:   13-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11831


Data del document
:   03-12-2019

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * distinció honorífica

RESOLUCIÓ de 3 de desembre de 2019, del conseller de Política Territorial, Obres Públiques i Mobilitat i president del Consell Rector de l'Institut Cartogràfic Valencià, per la qual s'adjudica el XII Premi de Cartografia i Territori Pare Tosca. [2019/11503]  
Antecedents de fet  
Primer. L'Ordre 10/2016, de 22 de setembre, de 2016, de la Conselleria d'Habitatge, Obres Públiques i Vertebració del Territori, aprova les bases reguladores per a la concessió del Premi de Cartografia i Territori Pare Tosca, publicada en el Diari Oficial de la Generalitat Valenciana núm. 7883, de data 28 de setembre de 2016.  
Segon. La Resolució de 17 d'octubre de 2019, del conseller de Política Territorial, Obres Públiques i Mobilitat i president del Consell Rector de l'Institut Cartogràfic Valencià, va convocar el XII Premi de Cartografia i Territori Pare Tosca. El punt huité d'aquesta resolució estableix que la competència per a resoldre la convocatòria correspon al president del Consell Rector de l'Institut Cartogràfic Valencià.  
Tercer. La Resolució del director de l'Institut Cartogràfic Valencià, de data 24 d'octubre de 2019 designa als membres del Jurat responsables de la valoració dels treballs. El Jurat es va reunir el dia 27 de novembre de 2019, a efectes de la valoració dels treballs presentats, i alçà acta del desenvolupament de la sessió, la qual indica els treballs admesos, els criteris de valoració i la seua ponderació i els treballs guanyadors del premi. Així mateix, l'acta motiva l'atorgament de tres mencions especials per la qualitat dels treballs.  
Quart. L'acta es publicarà en el portal institucional de l'Institut Cartogràfic Valencià http://www.icv.gva.es/es/premios, segons l'apartat nové de la resolució de la convocatòria.  
Cinqué. En l'expedient consta un certificat de la secretària del Jurat, de data 3 de desembre de 2019, que determina la identitat dels autors i de les autores dels treballs.  
  
Fonaments de Dret  
Únic. L'article 7 de l'Ordre 10/2016, de 22 de setembre, de 2016, de la Conselleria d'Habitatge, Obres Públiques i Vertebració del Territori, estableix que l'òrgan competent per a resoldre la present convocatòria correspon al president del Consell Rector de l'Institut Cartogràfic Valencià.  
Per tot l'anterior, vista l'acta del Jurat del dia 27 de novembre de 2019, resolc:  
  
Primer  
Atorgar el XII Premi de Cartografia i Territori Pare Tosca a:  
- Silvia Aparisi Navarro, en la modalitat de treball fi de grau pel treball titulat «NOIDENT».  
- Paul David León Cadena, en la modalitat de treball fi de màster, pel treball titulat: «GeoBigdata Riesgos Naturales».  
  
Segon  
Concedir tres mencions especials, per la qualitat dels treballs a:  
?José Vargas Hurtado, en la modalitat de treball fi de grau, pel treball titulat: «ARS».  
?Victoria Alejandra Barbeta Barro, en la modalitat de treball fi de grau, titulat «Meridiano Paris-Julio 2019».  
?Josep Mas Bolufer, en la modalitat de treball fi de màster, titulat «ApS visita virtual Refugio Ayuntamiento de Valencia».  
  
Tercer  
Informar els participants que l'Institut Cartogràfic Valencià publicarà en el seu portal institucional els treballs, durant un any. A aquests efectes, la presentació de la sol·licitud de participació implicarà l'autorització expressa a l'Institut Cartogràfic Valencià, sense necessitat d'una autorització posterior, per a la publicació, reproducció i distribució dels treballs.  
  
Quart. Recursos  
Contra aquesta resolució, que posa fi a la via administrativa, es podrà interposar un recurs contenciós administratiu d'acord amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, comptadors des de l'endemà de la publicació, davant els jutjats del contenciós administratiu de València, si bé podrà interposar-se potestativament un recurs de reposició davant de la direcció de l'Institut Cartogràfic Valencià en el termini d'un mes, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que puga interposar-se qualsevol altre que s'estime procedent.  
  
  
València, 3 de desembre de 2019.- El conseller de Política Territorial, Obres Públiques i Mobilitat i president del Consell Rector de l'Institut Cartogràfic Valencià: Arcadi España García.